Sergio Donna/Seugn
Artorn

Tabach 

(Dròla fantasìa)* | testo musicato da Bruno Baudissone

Vorìa canté ’nt ël cel come na lòdola
ij ritornej pì bej e tut da sol;
volé për tut ël di come na róndola
lassù tra j’arsivòli, vers ël sol.
Subjé sna rama come n’arsigneul,
content d’esse ant ël mond e sansossì;
sauté dzor la ringhera d’un pogieul
come un merlòt ch’a l’é fërmasse lì.
Vorìa vive ’nt un mond sensa pì neuje:
cheuje ’nt ij pra ciochëtte a sent a sent
e peui fërmeme ’n pò a scoté le feuje
ch’a bogio ’nt l’aria, carëssà dal vent.
Lo sai, l’é mach na dròla fantasìa:
ma costa a l’é la blëssa dla poesìa.

Glossari 

arsivòli: fantasticherie | subié: fischiare | arsigneul: usignolo | merlòt: piccolo merlo | neuje: noie, fastidi | scoté: ascoltare | dròla: strana, curiosa | blëssa: bellezza

Leteratura piemontèisa
Poesìa
Sergio Donna